حکومت کے ایما پر ہوئے دہلی فساد میں کافی نقصانات

دلی میں گذشتہ ہفتے ہونے والے تشدد کے دوران کم از کم۱۲۲ مکانات ، ۳۲۲ دکانیں اور ۳۰۱ گاڑیاں جل گئیں ہیں یا گاڑیوں کو بری طرح نقصان پہنچایا گیا۔

خبر کا کوڈ: ۴۴۲۲۲۴

تاریخ: ۰۳ خرداد ۲۰۲۰ - ۱۸:۵۵

رسا نیوز ایجنسی کی رپورٹ کے مطابق دلی میں گذشتہ ہفتے ہونے والے تشدد کے دوران کم از کم۱۲۲ مکانات ، ۳۲۲ دکانیں اور ۳۰۱ گاڑیاں جل گئیں ہیں یا گاڑیوں کو بری طرح نقصان پہنچایا گیا۔

جبکہ فسادات میں اب تک ۴۷ سے زائد افراد جاں بحق اور ۳۵۰ سے زائد افراد زخمی ہوئے ہیں۔

ہندوستان ٹائمز میں شائع ہونے والی ایک رپورٹ کے مطابق ، دہلی فسادات میں دو پہیوں سمیت 500 سے زیادہ گاڑیوں کو بری طرح سے نقصان پہنچا ہے اور کم از کم ۷۹ گھروں ، ۵۲ دکانوں ، پانچ گوداموں، چار مساجد، تین فیکٹریاں اور دو اسکول جلائے گئے ۔

دہلی میں تشدد کے واقعات میں ملوث ہونے کے الزام میں اب تک ۱۳۰۰ افراد کو گرفتار کیا گیاہے۔ سکیورٹی حکام کا کہنا ہے کہ فسادات سے متاثرہ علاقوں میں اب حالات پر امن ہیں ۔